stanford-oval/wikipedia huggingface dataset:
קיניאוך, מלך הפיקטים

קיניאוך או קינאד מק לוכטרן (באנגלית: Cinioch, בגאלית סקוטית: Cínaed mac Luchtren - "קינאד מק לוכטרן" - קנת בנו של לוכטרן; נפטר ב-631 או ב-633) היה מלך הפיקטים במשך 14 (או 19) שנים, משנת 617 ועד מותו.
על פי "דברי ימי אלסטר", "דברי ימי טיגרנאך" וה"כרוניקון סקוטורום" נפטר קיניאוך בשנת 631 או 633.
ב"דברי ימי הפיקטים" מצוין כי קיניאוך מלך 14 או 19 שנים, וכי אחריו מלך גרטנייט השלישי.
קטינה פקסינו

| --- | --- |

קטינה פקסינו בסרט " למי צלצלו הפעמונים", (1943)
 לידה:  17 בדצמבר 1900 פיראוס, יוון
 פטירה:  22 בפברואר 1973 (בגיל 72) אתונה, יוון
 מקום קבורה:  בית הקברות הראשון של אתונה 
 מדינה:  יוון 
 תקופת הפעילות:  1943–1970 (כ־27 שנים)
 מקום לימודים:  Hill Memorial School  הקונסרבטוריון למוזיקה של ז'נבה 
 בן או בת זוג:  אלקסיס מינוטיס (1940–22 בפברואר 1973)  Ioannis Paxinos (1917–1923) 
 מספר צאצאים:  2 
 פרסים והוקרה:  פרס אוסקר, פרס גלובוס הזהב,
 פרופיל ב-IMDb
 
קטינה פקסינו (ביוונית:  Κατίνα Παξινού; ‏17 בדצמבר 1900 – 22 בפברואר 1973) הייתה שחקנית קולנוע ותיאטרון יווניה זוכת פרס אוסקר לשחקנית המשנה הטובה ביותר ופרס גלובוס הזהב לשחקנית המשנה הטובה ביותר לשנת 1943 על הופעתה בסרט "למי צלצלו הפעמונים".
פקסינו הייתה לשחקנית היווניה היחידה בהיסטוריה שזכתה בפרס האוסקר.
ביוגרפיה

פקסינו נולדה בשם אקטריני קונסטנטופולו בעיר פיראוס, יוון. החלה את דרכה בתחום הבידור כזמרת אופרה, היא הופיעה לצידו של המנצח הנודע דימיטרי מיטרופולוס. עשתה הסבה לתחום המשחק ולמדה את המקצוע ב"תיאטרון הלאומי של יוון" שבאתונה. היא הייתה לשחקנית התיאטרון המצליחה ביותר ביוון עם הופעות מרשימות בהצגות "הדוד וניה" ו"האב". על מנת לקדם את עצמה מקצועית נסעה פקסינו להופיע בבמות התיאטרון הנחשבות בלונדון. היא לא יכלה לחזור למולדתה בפרוץ מלחמת העולם השנייה לכן בחרה להגר לארצות הברית.
בשנת 1943 נבחרה פקסינו על ידי במאי הקולנוע המצליח סם ווד לשחק בדרמה הקולנועית "למי צלצלו הפעמונים" המבוססת על רומן בשם זה. הופעה זו בתפקיד פילאר מגלת העתידות הייתה הופעת הבכורה של פקסינו בהוליווד. בעבורה זכתה פקסינו בפרס גלובוס הזהב לשחקנית המשנה הטובה ביותר (הייתה לזוכה הראשונה בתולדות הפרס) ובפרס אוסקר לשחקנית המשנה הטובה ביותר. פקסינו היא השחקנית היווניה היחידה עד היום שזכתה בפרס האוסקר.
פקסינו בחרה לשחק בהצגות בברודוויי ולא פיתחה קריירת משחק הוליוודית ענפה. היא מיעטה להופיע בסרטים והתפרסמה רק בדרמות " האבל יאה לאלקטרה" של דאדלי ניקולס בתפקיד כריסטינה לצידה של רוזלינד ראסל ו"נסיך השועלים" של הנרי קינג בתפקיד מונה קוסטנזה אמו של אנדראה אורסיני (טיירון פאוור).
פקסינו הופיעה בהפקות הקולנוע האירופאיות "רוקו ואחיו" של לוקינו ויסקונטי בתפקיד רוסריה אלמנת משפחת פרדוני ו"מר ארקדין" של אורסון וולס.
פקסינו הייתה אמא לשני ילדים מנישואיה הראשונים ביוון ללואניס פקסינוס. בעלה השני עד למותה היה השחקן היווני אלכס מינוטיס.
פקסינו נפטרה באתונה ממחלת הסרטן ב-22 בפברואר 1973 בגיל 72. נקברה ב"בית הקברות הראשון של אתונה".
פילמוגרפיה נבחרת

למי צלצלו הפעמונים (1943)
בני ערובה (1943)
(1945) Confidential Agent
דוד סיילאס (1947)
נסיך השועלים (1949)
מר ארקדין (1955)
רוקו ואחיו (1960)
קיניאוד הראשון, מלך הפיקטים

קיניאוד הראשון או קיניאוד בן אואורויד (באנגלית: Ciniod I; מת ב-775) היה מלך הפיקטים במשך שמונה שנים, משנת 763 ועד מותו.
על פי מקורות אירים היה פראדאך (באירית עתיקה: Feredaig), מלך דאל ריאטה, אביו של קיניאוד, שהודח בשנת 736.
שלטונו של קיניאוד החל בעקבות קרב שנערך בפורטריו, בו תקף קיניאד את חייליו של אאד פינד, שליט דל ריאה. על פי "דברי ימי אלסטר" אירוע זה התרחש בשנת 768.
לדברי סימון מדורהאם, בשנת 774 נתן קיניאוד מקלט בחצרו לאלהרד מנורת'מבריה שנאלץ להימלט לאחר שהודח מממלכתו.
על פי "דברי ימי הפיקטים" קיניאוד מת בשנת 775. בהיעדר בנים מלך אחריו אחיו, אלפין השני. לקיניאוד הייתה בת אחת - איתני, אשר מתה בשנת 778 (על פי "דברי ימי אלסטר").
פרסי המוזיקה של רדיו דיסני

| --- | --- |
 מדינה:  ארצות הברית 
 הגוף המעניק:  רדיו דיסני 
 תקופת הפרס:  23 בדצמבר 2001 – 16 ביוני 2019 (17 שנים) 
 
פרסי המוזיקה של רדיו דיסני (באנגלית: Radio Disney Music Awards; בראשי תיבות: RDMA) הייתה תוכנית פרסים שנתית שהופעלה ונוהלה על ידי רשת הרדיו האמריקאית, רדיו דיסני (אנ'), החל משנת 2001. במקור, היא שודרה רק ברדיו דיסני, אך הופסקה ב-2008–2012, ושודרה ברדיו דיסני ובערוץ דיסני ב-2014–2019.
רדיו דיסני הפסיק את פעילותו ב-14 באפריל 2021. הרשת לא הצהירה על עתיד תוכנית הפרסים.
היסטוריה

פרסי המוזיקה של רדיו דיסני נתנו פרסים לכבוד הישגי השנה במוזיקה, בעיקר בז'אנר הטין פופ. הפרסים הוענקו על בסיס הצבעה ממאזיני הרשת באמצעות הצבעה מקוונת. הגביע המוענק לזוכים מכונה "מיקי הזהב", פסלון בצבע זהב עם דמות של מיקי מאוס העוטה אוזניות.
ב-2014, התוכנית החלה להופיע בערוץ דיסני בהשהיית קלטת, זאת כדי להתחרות בפרסי בחירת הילדים של ניקלודיאון.
ב-16 ביוני 2019, שונה שם פרסי המוזיקה של רדיו דיסני לשנת 2019 ל-ARDYs: A Radio Disney Music Celebration ושודרו בשידור חי בפעם הראשונה במקום בהשהיית קלטת.
קטגוריות פרסים

הזמרת הטובה ביותר
הזמר הטוב ביותר
ההרכב הטוב ביותר
שיר השנה
האמן העולה הטוב ביותר
אמן פרץ דרך
שיר לרקוד איתו
בחירת המעריצים
השיר השמח הטוב ביותר
שיר הפרידה הטוב ביותר
שיתוף הפעולה הטוב ביותר
השיר הטוב ביותר לליפ סינק
אמן הקאנטרי הטוב ביותר
שיר הקאנטרי הטוב ביותר
אמן הקאנטרי העולה הטוב ביותר
סיבוב ההופעות האהוב ביותר
כוכב המדיה האהוב ביותר
האמן הבין-לאומי האהוב ביותר
קטגוריות פרסים > לשעבר

האמן עם הסטייל הטוב ביותר
האמן המדובר ביותר
האמן שנהפך לזמר הטוב ביותר
הווידאו קליפ הטוב ביותר
שיר הפסקול הטוב ביותר
השיר הקליט החדש ביותר
ההמנון הטוב ביותר
האלבום הטוב ביותר
השיר לשיעורי הבית הטוב ביותר
שיר הקריוקי הטוב ביותר
השיר הטוב ביותר לגיטרת אוויר
השיר הטוב ביותר לצפיית שירת אביך
השיר הטוב ביותר לרוק אאוט עם ה-BFF
הסלבריטאי הכי מצחיק
ההופעה האקוסטית הטובה ביותר
שיר הדרכים הטוב ביותר
פרסים מיוחדים > פרס המשפיעים

ב-2018, ניתן לג'נט ג'קסון את פרס המשפיעים.
פרסים מיוחדים > פרס הגיבורים

האמנים הבאים קיבלו את פרס הגיבורים:
2014: שאקירה
2015: ג'ניפר לופז
2016: גוון סטפאני
2017: ניק ג'ונאס
2018: קארי אנדרווד
2019: אבריל לאבין
פרסים מיוחדים > פרס האייקון

האמנים הבאים קיבלו את פרס האייקון:
2017: בריטני ספירס
2018: קלי קלרקסון
פרסים מיוחדים > פרס הגיבורים לשינוי

האישים הבאים קיבלו את פרס הגיבורים לשינוי:
2013: מרי דוסון, בן הרוביץ, מישה אחמד, דארה רייס ודנזל פרי.
2014: אריאנה לופז, מתיו קפלן ויוסימאר רוחאס.
2016: וויטני סטיוארט ובריידן מנרינג.
פרסים מיוחדים > פרסים מיוחדים נוספים

2014: פרס המצעדים ניתן לאריאנה גרנדה על השפעתה על מצעדי המוזיקה.
2014: פרס Show Stopper ניתן ל-R5 עבור Louder Tour.‏
הישגים > הכי הרבה זכיות

הילרי דאף - 18 זכיות
פיפת' הרמוני, סלינה גומז וטיילור סוויפט - 8 זכיות
אבריל לאבין ומיילי סיירוס - 7 זכיות
הישגים > הכי הרבה מועמדויות

זוהי רשימה של אמנים ושחקנים מועמדים רבים שקיבלו לפחות עשרה מועמדויות.
הילרי דאף - 35 מועמדויות
ונסה הדג'נס - 22 מועמדויות
אבריל לאבין - 21 מועמדויות
אשלי טיסדייל - 19 מועמדויות
לינדזי לוהן - 17 מועמדויות
מיילי סיירוס, סלינה גומז וטיילור סוויפט - 16 מועמדויות
זאק אפרון - 15 מועמדויות
ג'סטין ביבר וקלי קלרקסון - 14 מועמדויות
R5 ‏- 11 מועמדויות
אריאנה גרנדה וג'וג'ו - 10 מועמדויות
הערות שוליים

↑  Kotarba, Joe; Vannini, Phillip (3 באוקטובר 2008). Understanding Society through Popular Music. Taylor & Francis. ISBN 9780203894606. ארכיון מ-2022-10-10. נבדק ב-28 באפריל 2018. {{cite book}}:  (עזרה)
↑  "Radio Disney Music Awards Discover Homegrown Acts". Variety. 24 באפריל 2014. ארכיון מ-2022-07-03. נבדק ב-28 באפריל 2018. {{cite web}}:  (עזרה)
↑  "Radio Disney Music Awards 2014: Selena Gomez, One Direction, Taylor Swift Among Winners". Billboard. 27 באפריל 2014. ארכיון מ-2020-10-24. נבדק ב-28 באפריל 2018. {{cite web}}:  (עזרה)
↑  "RDMA 2017: Radio Disney Music Awards". ארכיון מ-2021-11-29. נבדק ב-2022-07-03.
↑  "RDMA 2016: Radio Disney Music Awards". ארכיון מ-2020-11-30. נבדק ב-2022-07-03.
↑  "Music's Biggest Event for Families Returns For Its Seventh Year, Live for the First Time and With a New Name: "ARDYs: A Radio Disney Music Celebration," Sunday, June 16". The Futon Critic. 19 באפריל 2019. ארכיון מ-2022-10-10. נבדק ב-2022-07-03. {{cite web}}:  (עזרה)
↑  "Janet Jackson Set to Receive First-Ever Impact Award at 2018 Radio Disney Music Awards". Billboard. ארכיון מ-2018-07-30. נבדק ב-6 בדצמבר 2020. {{cite web}}:  (עזרה)
↑  "Shakira to be Honored with 'Hero' Award for Charitable Work". E Online. ארכיון מ-2022-02-24. נבדק ב-22 באפריל 2015. {{cite web}}:  (עזרה)
↑  Harp, Justin. "Jennifer Lopez to receive Radio Disney's Hero Award". דיגיטל ספיי. ארכיון מ-2015-09-24. נבדק ב-22 באפריל 2015. {{cite web}}:  (עזרה)
↑  "Gwen Stefani será honrada com o prêmio "Hero Awards" no Disney Music Awards 2016". Papel Pop. ארכיון מ-2019-09-09. נבדק ב-22 באפריל 2015. {{cite web}}:  (עזרה)
↑  "Nick Jonas To Receive Hero Award At Radio Disney Music Awards (Exclusive)". Access Hollywood. ארכיון מ-2022-07-03. נבדק ב-24 במרץ 2017. {{cite web}}:  (עזרה)
↑  Commings-Grady, Mackenzie. "Carrie Underwood and Ludacris Set to Perform 'The Champion' At Radio Disney Music Awards". Billboard. ארכיון מ-2020-09-22. נבדק ב-22 ביוני 2018. {{cite web}}:  (עזרה)
↑  "Britney Spears to Receive First-Ever Icon Award at 2017 Radio Disney Music Awards". Billboard. ארכיון מ-2021-10-05. נבדק ב-7 באפריל 2017. {{cite web}}:  (עזרה)
↑  Schnurr, Samantha. "Kelly Clarkson to Be Honored With Icon Award at 2018 Radio Disney Music Awards". E! News. ארכיון מ-2019-09-09. נבדק ב-14 ביוני 2018. {{cite web}}:  (עזרה)
↑  "Mary Dawson '15 Honored as a "Hero for Change"". Chadwick School. ארכיון מ-2017-03-25. נבדק ב-24 במרץ 2017. {{cite web}}:  (עזרה)
↑  "Heroes for Change - Their Stories - 2014 RDMA". RDMA. אורכב מהמקור ב-2022-07-03. נבדק ב-24 במרץ 2017. {{cite web}}:  (עזרה)תחזוקה - ציטוט: bot: original URL status unknown (link)
↑  "Gwen Stefani to Be Honored with "Hero" Award at 2016 Radio Disney Music Awards". Shine on Media. ארכיון מ-2022-01-25. נבדק ב-24 במרץ 2017. {{cite web}}:  (עזרה)
1 2  "Ariana Grande, R5, and Shakira Received Special Honors at the Radio Disney Music Awards". דיגיטל ספיי. ארכיון מ-2015-04-05. נבדק ב-22 באפריל 2015. {{cite web}}:  (עזרה)
קטימאר

קטימאר (בהונגרית: Katymár) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד לשואה הייתה בו קהילה יהודית.
כמו יישובים רבים באירופה, גם בקטימאר אוכלוסיית היישוב נמצאת בירידה. כך, בשנת 1990 חיו בכפר 2,516 תושבים ובשנת 2022 חיו בו רק 1,531 תושבים.
יהודי קטימאר

יהודים חיו בעיירה במאה ה-19 ובמאה ה-20. יהודים רבים מהעיירה נרצחו במהלך שואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 8 |  |
| 1880 | 132 | 4,372 |
| 1910 | 65 |  |
| 1920 | 31 |  |
| 1930 | 33 |  |
| 1941 | 27 | 4,992 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי קטימאר שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז באץ'-קישקון |
| --- | --- | --- |
| ערי המחוז |  קצ'קמט •  באיה |  |
| ערים |  באצ'אלמאש •  דונווצ'ה •  • האיוש Hajós •  איז'אק •  יאנושהלמה •  קלוצ'ה •  קצל •  קרקאג'האזה •  קישקרש •  קישקונפלדיהאזה •  קישקונהלש •  קישקונמאישה •  קונסנטמיקלוש •  לאיושמיז'ה •  מייקוט •  שולט •  שולטוואדקרט •  סבדסאלאש •  טיסקצ'קה •  טומפה Tompa |  |
| כפרים | מדראש • דושנוק • אגשג'האזה • בלוסג • פלשלאיוש • פילפהאזה • פילפיאקב • הלווציה • יאקבסאלאש • קונברץ' • קונסאלאש • ניארלרינץ • לדאנבנה • וארושפלד • אורגוואן • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'סנטגיירג' • באטמונושטור • צ'אטאליה • צ'אבוי • דאבוד • דונפלווה • ארשקצ'נאד • ארשקהלמה • פלשסנטאיוואן • גרה • הרצגסאנטו • נג'ברצ'קה • נמשנאדאודבר • שיקשד • סרמלה • ושקוט • אפושטג • דונאג'האזה • קונדץ' • קונפסר • סלקסנטמארטון • צ'ויושפאלוש • טאש • יאסנטלאסלו • קמפץ • מוריצגאט • באצ'בורשוד • באטיה • דראגסל • דונפטאי • דונסנטבנדק |  |
| יישובים בנפת באצ'אלמאש |
| --- | --- | --- |
| יישובים | באצ'אלמאש • מדראש • באצ'בוקוד • באצ'סלש • צ'יקריה • קטימאר • קונבאיה • מאטטלקה • טטהאזה • באצ'בורשוד |  |
| --- | --- |
בקרת זהויות :  VIAF: 244152858   WorldCat (עם VIAF): 244152858
קברניתיים

| קברניתיים |
| --- | --- |

מיון מדעי
ממלכה:: בעלי חיים
מערכה:: פרוקי-רגליים
מחלקה:: חרקים
סדרה:: חיפושיות
תת־סדרה:: Polyphaga
משפחה:: קברניתיים
שם מדעי
 Silphidae ‏לטריי, 1806

קברניתיים (שם מדעי: Silphidae) היא משפחת חרקים מסדרת החיפושיות.
במשפחה כ-200 מינים, מרביתם טורפים - מספר סוגים הם ציידי חלזונות כמו ציידת השבלולים, אחרים ניזונים מרקבובית או מפגרים, כמו הקברנית הטומנת.
ציפורן נקוד

| ציפורן נקוד |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ציפורנאים
משפחה:: ציפורניים
סוג:: ציפורן
מין:: ציפורן נקוד
שם מדעי
 Dianthus strictus ‏סולנדר ובנקס, 1794
ציפורן נקוד (צִפֹּרֶן נָקוּד, שם מדעי: Dianthus strictus) הוא המיקריפטופיט מהסוג ציפורן.
מאפיינים

נפוץ בארצות הים התיכון. בישראל הוא גדל ברוב אזורי הארץ, והוא מין הציפורן הנפוץ ביותר בארץ. זהו צמח רב-שנתי הפורח בקיץ- בחודשים אפריל עד אוקטובר. צורת העלים היא פשוטה, ושפת העלה משוננת. טרף העלים רחב. סידור העלים הוא עלים נגדיים, כלומר בכל מפרק צומחים שני עלים בכיוונים מנוגדים. הציפורן הנקוד אינו קוצני. הציפורן הנקוד גדל על קרקעות קלות שאינן מלוחות. בדרך-כלל הוא גדל בבתי גידול טבעיים, אולם ניתן למוצאו גם באזורים הקרובים לסביבת האדם.
קול ערב

|  פרטי התחנה |
| --- | --- |
 מדינה:  מצרים 
 תקופת הפעילות:  מ-1953 
 
קוֹל עֲרָב, ובערבית סַוְּת אל-ערבּ, (בערבית: صوت العرب; תעתיק מדויק: צַוְּת אלערבּ) היא תחנת רדיו המשדרת בגלים בינוניים במצרים, ובגלים קצרים למזרח התיכון, שאר אירופה וצפון אמריקה. קול ערב מספקת שירותי רדיו ממלכתיים ראשונים ובולטים בשפה הערבית.
תחנת "קול ערב" מוכרת למצרים כתחנה ששימשה את נשיא מצרים לשעבר, גמאל עבד אל נאצר, לצורך הפצת מסר של אחדות ערבית וקריאה להפיכות בעולם הערבי. על אף הפופולריות שאין לה אח ורע במרבית שנות החמישים והשישים, לקול ערב כיום כבר אין קהל גדול והתחנה אינה ממלאת תפקיד משמעותי בפוליטיקה הפנים-מצרית או האזורית, לאור הירידה בביקוש ברדיו.
היסטוריה > הקמת התחנה

גמאל עבד אל נאצר, אחד ממנהיגי ההפיכה באותה עת ולאחר מכן נשיא מצרים, היה הכוח המניע העיקרי מאחורי הפרויקט. לדברי דאגלס בויד, רעיון הקמת "קול ערב" הגיע ממוחמד עבד אל-קאדר חאתם, שהיה לימים שר ההסברה של מצרים. עד 1967 היה אחמד סעיד המנהל והאחראי הראשי על ניהול שירותי הרדיו. שלא כמו העיתונות, שהממשלה החדשה לא שלטה בה עד 1960, הרדיו נשלט באופן ישיר ובלעדי על ידי הממשלה, שהשתמשה בו למטרותיה.
בהכירו את הפוטנציאל האדיר של הרדיו הקדיש נאצר "משאבים כספיים אדירים להרחבת השידורים הציבוריים". "קול ערב" שודר לראשונה ב-4 ביולי 1953, שנה לאחר המהפכה המצרית של 1952 כתוכנית רדיו בת חצי שעה מתחנת הרדיו בקהיר. במהרה התפתחה התחנה והחלה להיות משודרת ברחבי העולם הערבי כולו. ב-1962 הורחבו השידורים ונמשכו כ-15 שעות ביממה. הרחבה זו הפכה את מצרים ל"שדרנית הדומיננטית במזרח התיכון ולשדרנית בינלאומית חשובה" בשנות החמישים והשישים. בעשור שלאחר מכן הורחב השירות והתחנה שידרה 24 שעות ביממה.
היסטוריה > נאצר וקול ערב

תחת נשיאותו של נאצר והנהגתו של סעיד, הלהט המהפכני של אידאולוגיית ההפיכה, קידום הפאן-ערביות, הטון האנטי-אימפריאליסטי והקול האגדי של הזמרת המצרית אום כולתום, אפיינו את שידורי התחנה. "קול ערב" קרא גם לשחרור פלסטין ולהגליית הערבים בצפון אפריקה, בעיראק ובתימן כדי להתקומם יחדיו נגד השלטון הקולוניאלי והמלוכני.
במה שנודע כ"עידן אחמד סעיד" (1953-1967), התוכניות כללו חדשות, פרשנויות בנושאים פוליטיים, נאומים של אנשי ציבור, שיחות וראיונות עם דמויות פוליטיות ערביות. שידורי התחנה גם כללו שירים לאומניים על ידי מוזיקאים פופולריים כגון עבד אל-והאב ואום כולתום, ששיבחו את נאסר והישגיו וקידמו את נושא הפאן-ערביות. תחנת הרדיו השתמשה במוזיקה לא רק ככלי תעמולה אלא גם כדי למשוך את המאזינים ל"תוכניות רציניות יותר בסמיכות לתוכניות מוזיקליות". נאומיו של נאצר שודרו לרוב לאחר הופעה מוזיקלית של אום כולתום. דיוני התחנה ושידוריה הותאמו לתנאים החברתיים והפוליטיים האקטואליים. התחנה עיצבה תוכניות ממוקדות למדינות ערביות במפרץ הפרסי, בלבנון, בסוריה ובתימן.
היסטוריה > פאן-ערביות

"קול ערב" פעל ככלי עיקרי עבור נאצר בהפצת דעותיו הפאן-ערביות: הוא מילא תפקיד מפתח בהנעת אנשי הנהגת התנועה הלאומית ערבית. השירות מילא הצהרות על אחידות ערבית והצהרות שהדגישו את תפקידן של מצרים ונאצר כמנהיגי התנועה. ב-1954 הוכרז כי "קול הערבים מדבר בעד הערבים, נאבק עליהם ומביע את אחדותם".
היסטוריה > אנטי-אימפריאליזם ואנטי-קולוניאליזם

השידורים התאפיינו גם בנימה אנטי קולוניאלית ובדחיית האימפריאליזם המערבי. באחת הפעמים הודיע השירות כי "קול ערב" פועל "בשירות האומה הערבית ומאבקה באימפריאליזם המערבי ובענייניו בעולם הערבי". שלוש השנים הראשונות לשידור התמקדו במאבקים הפוליטיים של צפון אפריקה. השירות תמך בגורמי הסולטאן מוחמד החמישי במרוקו ומפלגת הנאו-דסטור של חביב בורגיבה בתוניסיה. כביטוי לעמדתו האנטי-קולוניאלית של נאצר, השירות אפשר ועודד אלג'ירים גולים לעדכן את חסידיו של אלג'יר על פעילותם. "קול ערב" תמכה במהפכנים האלג'יראים לא רק בכך שהרשו להם להשתמש בשירותים ובתחנות התחנה, אלא גם על ידי העדפה מפורשת למאבק ה-FLN נגד התעמולה הצרפתית המשודרת.
לאחר מכן הפנה השירות את תשומת לבו מזרחה; עיראק וירדן הפכו למטרה הבאה של הרטוריקה והשידורים האנטי-קולוניאליים של נאצר. במאמץ לפטור את העולם הערבי מכל השפעה מערבית, פתח קול הערבים במלחמת תעמולה נגד ראש ממשלת עיראק נורי, כשהוא מבקר את השתתפותה של עיראק בברית בגדאד. היא גם פנתה ישירות לאזרחים הירדנים וקראה להם לצאת נגד השתתפותה האפשרית של ירדן בברית בגדאד. זה נמשך עד המהפכה העיראקית של 1958 שהפילה את המלוכה העיראקית, ולאחר מכן משכה עיראק את השתתפותה מהארגון.
קול הערבים שידר באופן נרחב את הלאמת נאצר של תעלת סואץ ב-1956 ואת הוצאת הכוחות הבריטים ממצרים, ותרם לפופולריות של השירות ולדאגה רבה בקרב המעצמות המערביות בנוגע לשירות. יחד עם התקפות על בעלות הברית הבריטים והצרפתים באזור, הובילו אירועים אלו את בריטניה וצרפת להגברת הפיקוח על השידורים המצריים. רדיפות ומאמצים אלימים ולא אלימים להשתיק את הרדיו נכשלו ותרמו ליוקרת הרדיו ונאצר.
מ-1956 ועד שנות ה-60, "קול ערב" גם ביטאה רגשות אנטי-בריטיים מול שידורה בצפון תימן. השירות עורר פעילות נגד הנוכחות הבריטית בעדן (דרום תימן), צעד שניהלו שידורי הרדיו הפרו-בריטיים הנתמכים על ידי סעודיה, קול ערב" נקטה בעמדה אגרסיבית נגד סעודיה. בעקבות האיחוד עם סוריה ב-1958 והרחבת כוח המשדר של מצרים, קידמו השידורים גם את מאבקי שחרור מדינות אפריקה המוסלמיות.
הערות שוליים

↑  The voice of the Arabs is speechless at 50
ציפור אלוהים שבשמים

|  מידע כללי |
| --- | --- |
 מאת:  ג'יימס מקברייד 
 שפת המקור:  אנגלית
 סוגה:  ספר קומי, היסטוריה
 הוצאה
 תאריך הוצאה:  20 באוגוסט 2013 
 פרסים
 2013 National Book Award for Fiction
 
ציפור אלוהים שבשמים (באנגלית: The Lord Lord Bird) הוא רומן משנת 2013 מאת ג'יימס מקברייד על הנרי שקלפורד, אדם משועבד, שמצטרף לג'ון בראון בתנועה לביטול העבדות של בראון. הרומן זכה בפרס הספר הלאומי לסיפורת בארצות הברית בשנת 2013 וקיבל ביקורות חיוביות מצד המבקרים.
עלילה

זיכרונותיו של הנרי שקלפורד, אדם משועבד בקנזס בתקופת קנזס המדממת, מתגלים בכנסייה של דלאוור. הנרי, שכונה "בצל קטן" על אכילת בצל גס במיוחד, נתקל בטעות בג'ון בראון בבית מרזח. בראון טועה לראות בהנרי כילדה ונותן לו שמלה ללבוש; קלפורד לובש את השמלה במשך רוב עלילת הרומן. השניים מתחברים יחד והנרי מספר על המפגשים שלו עם פרדריק דאגלס, הארייט טאבמן, ואת אירועי הפשיטה של ג'ון בראון על מעבורת הרפרס. הספר מסופר בגוף ראשון באמצעות הנרי.
עיבוד טלוויזיוני

אית'ן הוק וג'ייסון בלום עיבדו את הספר לסדרת טלוויזיה, שהוקרנה בבכורה ב 4 באוקטובר 2020 ברשת Showtime‏.
הערות שוליים

↑  Lang, Brent (11 ביוני 2018). "Ethan Hawke, Jason Blum Adapting 'The Good Lord Bird' for TV". Variety. אורכב מ-המקור ב-13 ביוני 2018. נבדק ב-13 ביוני 2018. {{cite news}}:  (עזרה)
↑  "Academy Award(R) Nominee Ethan Hawke to Executive Produce and Star in Showtime(R) Limited Series "Good Lord Bird"". The Futon Critic. 11 במרץ 2019. {{cite web}}:  (עזרה)
↑  "Showtime Taps Tony Winner Daveed Diggs and Wyatt Russell in "The Good Lord Bird"". The Futon Critic. 2 באוגוסט 2019. {{cite web}}:  (עזרה)
↑  Rico, Klaritza (2020-05-13). "TV News Roundup: Showtime Sets 'The Good Lord Bird' Premiere Date (Watch)". Variety (באנגלית). אורכב מ-המקור ב-2020-05-13. נבדק ב-2020-05-13.
קול פארק

| --- | --- |
עץ חותם (עץ אשור סגול עלים) בגן מוקף החומה שבקול פארק, מחוז גולוויי, אירלנד.
עץ חותם (עץ אשור סגול עלים) בגן מוקף החומה שבקול פארק, מחוז גולוויי, אירלנד.
 מיקום
 מדינה:  אירלנד אירלנד
 מיקום:  בקרבת גורט, מחוז גולוויי
 קואורדינטות:  53°05′48″N 8°50′06″W﻿ / ﻿53.096634°N 8.835046°W﻿ / 53.096634; -8.835046
 www.coolepark.ie
  (למפת אירלנד מוגדלת) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קול פארק(למפת אירלנד רגילה) דבלין סוורדס קורק לימריק ליפורד גולוויי אניס נייס נאבן צפון אירלנד  הים האירי  ב. הים הקלטי איי אראן  האוקיינוס האטלנטי קול פארק
 
קוּל פארק (באנגלית: Coole Park) הוא שמה של שמורת טבע אשר שטחה הוא כ-1,000 דונם בקירוב (כ-4 קילומטר רבוע), המרוחקת קילומטרים בודדים בלבד, מערבית מגורט, מחוז גולוויי, אירלנד. היא מתוחזקת על ידי שירות הפארקים וחיות הבר הלאומי האירי, המסונף בעצמו למחלקה לאמנויות, מורשת ושפה אירית (אזורים באירלנד שבהם השפה האירית משמשת כשפת האם - גיילטאכט - Gaeltacht). הפארק נמצא באזור המתאפיין מבחינה גאולוגית באבני גיר קארסטיות נמוכות ובאגמים עונתיים הידועים בשמם "טורלוך" (Turlough), בשפה המקומית האירית, שהם כמעט ייחודיים לנופיה של אירלנד וקיימים אך ורק באי. ישנם 6 קילומטרים של שבילי טבע מסומנים, בנוסף לגן מוקף בחומה שניטע בסוף המאה ה-18.
היסטוריה

הפארק היה ממוקם בעבר בשטחי נחלתה של משפחת גרגורי. בית קוּל (Coole House), נבנה במיוחד בעבור רוברט גרגורי. ב-1880, נינו של רוברט, ויליאם הנרי גרגורי, נישא לאיזבלה אוגוסטה פרסה, הלא היא ליידי אוגוסטה גרגורי. בגן מוקף החומה, נמצא עץ "חותם" (אשוח אירופי), אשר עליו חקוקים ראשי התיבות של שמם של רבים מן האישים המובילים של התחייה הספרותית האירית, אשר היו מידידיה האישיים של גרגורי. ביניהם ניתן למנות את ויליאם בטלר ייטס, אדוארד מרטין, ג'ורג' ברנרד שו, ג'ון מילינגטון סינג ואת שון או'קייסי. ייטס קיבל את ההשראה לכתיבת שירו "ברבורי הפרא שבקוּל" (The Wild Swans At Coole), מהברבורים ששטו בטורלוך המקומי, האגם ששוכן בתחומי הפארק. ביתו של ייטס, ת'ור בלילי היה מרוחק רק שלושה מילין מהפארק; ייטס אף כתב את השיר "קול פארק, 1929", שיר המתאר את הפארק כסמל לתחייה הספרותית האירית:
Here traveller, scholar, poet, take your stand,

When all these rooms and passages are gone

When nettles wave upon a shapeless mound

And saplings root among the broken stone.
ככל הנראה, בית קוּל (Coole House) חווה נזקים בזמן מלחמת האזרחים האירית (1922 - 1923). ליידי גרגורי מכרה את האחוזה למדינה האירית החופשית, ב-1927, אך המשיכה לחיות כמה שנים לאחר מכן. מיד לאחר מותה, ב-1932, רהיטי הבית נמכרו במכירה פומבית. בשנות ה-60 של המאה העשרים, הרשויות האיריות אפשרו לבניין שהיה שייך למשפחת גרגורי, להפוך למט לנפול. ב-1964, מצב כזה של הזנחה, גרם למייקל ליאממויר, להביע צער רב על כך. למעשה, לפי שירות הארכיונים הלאומי של אירלנד, רשויות המדינה הרסו את הבניין עוד ב-1941. כיום, כל מה שנותר מהבניין הוא אבן הפינה עליה הוא עמד.
כיום

שטחי הפארק פתוחים לציבור בכל ימות השנה (כניסה חינם). מרכז המבקרים, הממוקם במבנים ששכנו בעבר מחוץ לשטח האחוזה (סוף המאה ה-18), פעיל בעיקר בעונה העמוסה (חודשים אפריל - ספטמבר, כולל). המרכז מציע חדר לשתיית תה, מיצג וידאו-אודיו המספר על חייה של ליידי גרגורי ועל ההיסטוריה הספרותית של קוּל פארק ואף מציע תערוכת מולטימדיה בשם "קוּל פארק, מבעד לעיניהן של 'מי ונו', נכדותיה של ליידי גרגורי".
ב-2014, החלה לפקוד מחלה את העצים שבקוּל פארק, דבר שהביא את שירות הפארקים וחיות הבר הלאומי האירי לכרות כמה מהם, זאת מטעמי בטיחות, כפי שאושר על ידם.
אקולוגיה

טבעה בר החלוף של הידרולוגית הטורלוך (Turlough), האגם העונתי שבקוּל פארק, מעניק למקום את הנופך האקולוגי הייחודי שלו. באופן כללי, הטורלוכים צוינו כ"בית גידול הנמצא בעדיפות עליונה" (Priority Habitat), במסגרת תקנות האיחוד האירופי הנוגעות לבתי גידול. קוּל פארק מהווה חלק מקומפלקס קוּל-גארילנד, אתר המועמד להיות "אזור מיוחד לשימור" (Special Area of Conservation, קוד אזור SAC 252).
מאז 1990, הוענקה הגנה לקוּל לוֹך ויער גארילנד כאזורי ביצה בעלי חשיבות בינלאומית (Wetland of International Importance), זאת בכפוף לאמנת רמסאר.
אקולוגיה > הגנה על העופות שבפארק

שמורה המיועדת להגנתה של אוכלוסיית עופות הבר שבקוּל פארק ואשר בה נאסר לירות בעופות המשמשים את ספורט הציד, סומנה ככזו במסגרת חוק חיות הבר 1976. הפארק נכלל בתחומי אזור הגנה מיוחד לציפורים (Special Protection Area), זאת לפי הוראות האיחוד האירופי הנוגעות לשימור ציפורים: אתר זה, ששטחו 520 הקטאר (קוד אזור SPA 107), סומן ככזה ב-1996, בשל חשיבותו לאוכלוסיית עופות המים החורפת במקום, ובמיוחד ראויה לציון, אוכלוסיית הברבורים השרים. אזור ההגנה המיוחד חופף בשטחו לאזור חשוב לציפורים אחר, קומפלקס קוּל פארק - גארילנד.